
Un Boeing 737 deţinut de Alaska Airlines, despre care se zice că nu era mai vechi de un an, a trebuit să 
aterizeze de urgenţă fiindcă a pierdut un hublou în zbor. Catastrofa a fost evitată „la mustață” doar cu ajutorul 
talentului și a stăpânirii de sine a echipajului aeronavei. 

Îmi aduc aminte cum în 1985 taică-miu a ridicat — beneficiind de „pile”, firește — o Dacie 1310 albastru-azur, 
așa cum era la modă atunci, făcută „pentru export”, adică pentru Canada. Când a venit cu ea acasă a 
constatat că oricât era ea de făcută „pentru Canada”, tot avea un mic defect: una din portierele din spate 
trebuia trântită mai tare decât celelalte fiindcă încuietoarea pur și simplu nu ţinea altfel, și riscai să ţi se 
deschidă ușa în mers. A trebuit reparată. Cam asta era starea produselor „de vârf” industriale românești (a nu 
se înțelege că susţin ceea ce ticălosul de Petre Roman a zis mai târziu — lucrurile se puteau îmbunătăţi, dar 
societatea era prea stoarsă de resurse pentru a mai putea funcţiona la rece, rațional, corectând în liniște ceea 
ce era de corectat). 

Tot ieri a ieșit la iveală faptul că din ultimele 12 luni de raportări publice privitoare la piaţa muncii, administrația 
Biden a revizuit ulterior, constant,” nu mai puţin de 11 luni. Altfel zis, la momentul raportării ziceau că America 
a câștigat x joburi, după care, o lună sau două mai târziu, când nu se mai uita nimeni, la raportarea definitivă, 
tăiau din cifre. 

Ăia mai purii avem deja coșmaruri cu cartofii și cu tonele de grâu ale lui Ceaușescu. 

În Ucraina zac nefolosite mai bine de 30 de tancuri Abrams. În teorie, nu e clar de ce. Dacă e să dăm crezare 
propagandei, ar fi trebuit deja să ia cu asalt liniile rusești și să ajungă până la Moscova! Neoficial, se ştie: sunt 

trebuie să crească la bursă pe baza unor performanţe fictive, nu reale. 

Occidentul și-a luat faţă de Ucraina angajamente pe care nu e în stare să le respecte. Obuzele pentru dotarea 
artileriei ucrainene nu au sosit și nici nu vor sosi vreodată, pentru simplul motiv că dincolo de cifrele sforăitoare 
de pe hârtie nici Europa, nici SUA nu mai deţin suficientă capacitate industrială. Este un fapt asupra căruia am 
avertizat mai mulți d-ăștia care suntem „contra curentului” încă de la începutul ostilităților: degeaba te lauzi cu 
un PIB de nu știu câte ori mai mare decât al Rusiei, dacă ăsta e format în principal din faptul că ai preţuri de 
zece ori mai mari la coafeze și la cursuri de yoga. 

Hegemonul e în plină „epocă de aur”. Întrebarea e dacă mai sunt oameni raţionali pe acolo care înțeleg treaba 
asta, dacă sunt oameni care ştiu să înveţe din greșelile trecutului, sau dacă societatea occidentală va colapsa 


exact așa cum a păţit-o România în 1989. 


Autor: Lucian Sarbu 


Despre autor 


(e) editor 


d N (3) > 


| 
-h 
= 
» | 


